# **Infopanga kasutuslitsentsi leping**

**AS Äripäev**

registrikood 10145981,

aadress Vana-Lõuna 39/1, Tallinn 19094,

mida esindab volituse alusel Infopanga ärikliendihaldur Jako Amor

(edaspidi ***Teenuse osutaja*** või ***Osapool***),

**ja**

**RIIGIMETSA MAJANDAMISE KESKUS**registrikood 70004459,

aadress Mõisa/3, 45403, Sagadi küla, Haljala vald, Lääne-Viru maakond,

mida esindab kinnisvaraosakonna juhataja Andrus Lauren

(edaspidi ***Kasutaja*** või ***Osapoo*l**)

vahel

22.04.2024

1. **Lepingu objekt**

|  |  |
| --- | --- |
| **Pakett** | **Infopanga kuldpakett** |
| **Hind** | 149 eurot + km kuus |
| **Kasutusperiood** | tähtajatu, algusega 23.04.2024 (minimaalne kasutusperiood 6 kuud) |
| **Litsentsi ulatus** | - ettevõtte põhi- ja kontaktinfo- isiku põhi- ja kontaktinfo- juhatuse liikmed- nõukogu liikmed- kasusaajad- omanikud ja omandused- osalemine Äripäeva TOPis ja leksikonides- meediakajastus Äripäevas- muud seotud isikud- ämblik / ärisidemed- grupipuu- isiku ametikäik ja elulooline info- ajaloolised seosed - ametlikud teadaanded  - kohtulahendid - finantsnäitajad- maksuandmed ja B2B võlainfo - võlainfo lisamine - riskifaktor - maksedistsipliin |
| **Limiidid** | - nimekirjad – limiit kuni 1000 kirjet kuus  - ettevõtte raportid – limiit 10 tk kuus /ületamisel hind 5 eur/tk, millele lisandub käibemaks  - seire – limiit kuni 25 ettevõtet |
| **Kasutajakonto** | 1 kasutajakonto (isikupõhine) |
| **Olulised tingimused:** | **Teenuste maht.** Kasutajal on igal ajal õigus muuta teenuse mahtu.**Andmetöötlus.** Infopanga keskkonnas toimuva töötluse osas on Teenuse osutaja vastutavaks töötlejaks ning Infopanga andmebaasi vaatamisel ja kasutamisel Infopanga keskkonnas on Kasutaja kaasvastutavaks töötlejaks. Alates hetkest, mil Kasutaja teeb Infopangast väljavõtte (näiteks printides või moodustades sihtrühma ning selle elektroonselt talletamisel) ei ole Teenuse osutaja enam vastutavaks ega volitatud töötlejaks nende andmete osas isikuandmete kaitset reguleerivate õigusaktide tähenduses.**Infopanga andmete kasutamine.** Kasutaja kinnitab käesolevale Lepingule alla kirjutades, et:Infopanga kaudu saadud andmete kasutamine on seaduslik ja arvestab **Lisas 1** nimetatudandmekaitse nõuetega;otseturunduseks või muuks õigustatud huvi alusel toimuvaks tegevuseks on Infopangast saadud andmete kasutamine lubatud ainult siis, kui käesoleva Lepingu **Lisa 2** kohaselt läbiviidud õigustatud huvi hinnangu tulemusel on Infopangast saadud andmete kasutamine seaduslik.tagab Infopangast saadud kontaktidele otseturunduspakkumiste saatmisel ja edastamisel:seaduses nõutud info Kasutaja kohta;info, et andmed on saadud Infopangast ja lingi Teenuse osutaja [Privaatsustingimustele](https://www.aripaev.ee/materjalid/Privaatsustingimused_Aripaev.pdf) (https://www.aripaev.ee/materjalid/Privaatsustingimused\_Aripaev.pdf), et andmesubjekt saaks teostada oma õigusi Teenuse osutaja poolse töötlemise suhtes;Andmesubjektile võimaluse Kasutaja turunduspakkumistest keelduda;teavitab igast turundusnimekirjaga seotud taotlusest, pöördumisest, intsidendist Teenuse osutajat viivitamatult aga mitte hiljem kui 24 h jooksul. |

1. **Ligipääs Infopanga Teenustele**
   1. Teenuse osutaja poolt Kasutajale väljastatud Infopanga paroolid on personaalsed ja füüsilise isiku-põhised. Paroolidega kasutajad lepitakse Osapoolte vahel eraldi kokku.
   2. Kasutaja kohustub mitte edastama Infopanga kasutamiseks väljastatud paroole kolmandatele isikutele.
   3. Kasutaja tagab, et kõik kasutajakonto omanikud on teadlikud käesolevast Lepingust tulenevatest kohustustest ning asjaolust, et Teenuse osutaja töötleb kasutajakontoga seotud andmeid (s.h. logib Infopangas tehtavad tegevused, vt lähemalt Teenuse osutaja Privaatsustingimused).
2. **Kasutuslitsentsi tingimused**
   1. Teenuse osutajale kuuluvad andmebaasi osas kõik varalised ja mittevaralised õigused vastavalt kehtivale seadusandlusele ning Lepingu kehtivuse ajal on Kasutajal lihtlitsents andmebaasi kasutamiseks, sealt väljavõtete tegemiseks Kasutaja enda ärilistel eesmärkidel.
   2. Kasutaja ei edasta ega tee muud moodi võimalikuks ligipääsu Infopangast saadud andmetele kolmandatele isikutele, kui selleks pole Teenuse osutaja kirjaliku luba.
   3. Kasutaja tasub kasutuslitsentsi eest Teenuse osutaja poolt esitatud arvete alusel vastavalt kokkulepitud sagedusele ettemaksuna. Lepingu objektis nimetatud litsentsi ulatuse osas on tegemist tasuta kasutusõigusega ehk lepinguperioodil litsentsitasu ei maksta.
3. **Infopanga andmebaasi puudutavad õigused ja kohustused**
   1. Infopanga keskkonnas toimuva töötluse osas on Teenuse osutaja vastutavaks töötlejaks ning Infopanga andmebaasi vaatamisel ja kasutamisel Infopanga keskkonnas on Kasutaja volitatud töötlejaks. Alates hetkest, mil Kasutaja teeb Infopangast väljavõtte (näiteks salvestades, printides või moodustades sihtrühma ning selle elektroonselt talletades) ei ole Teenuse osutaja nende andmete edasisel töötlemisel enam vastutavaks ega volitatud töötlejaks nende andmete osas isikuandmete kaitset reguleerivate õigusaktide tähenduses ning Kasutaja on nimetatud, talle avaldatud andmete osas iseseisev vastutav töötleja.
   2. Vastavalt andmekaitse nõuetele kuuluvad füüsilise isiku isikuandmed sellele samale füüsilisele isikule. Isikuandmete töötlemine Teenuse osutaja ja Kasutaja poolt toimub kooskõlas kehtivate õigusaktidega.
   3. Teenuse osutaja kinnitab, et temapoolne andmekorje Infopanga jaoks andmete kogumisel on seaduslik.
   4. Teenuse osutaja teeb enda poolt kõik mõistlikult võimaliku tagamaks andmete õigsus ja ajakohasus Infopangas.
   5. Teenuse osutaja on kohustatud teavitama Kasutajat koheselt asjaoludest, mis võivad ohustada teenuse kasutamist või kvaliteeti ning vastava asjaolu ilmnemisel selle viivitamatult kõrvaldama.
   6. Kasutaja kinnitab käesolevale Lepingule alla kirjutades, et Infopanga kaudu saadud andmete kasutamine on seaduslik ja arvestab andmekaitse nõuetega, mis on väljatoodud käesoleva Lepingu osas **Lisas 1**.
   7. Kasutaja kasutab Infopangast saadud andmeid otseturunduseks või muuks õigustatud huvi alusel toimuvaks tegevuseks ainult siis, kui käesoleva Lepingu **Lisa 2** kohaselt läbiviidud õigustatud huvi hinnangu tulemusel on Infopangast saadud andmete kasutamine seaduslik ning Kasutaja tagab alljärgneva:
      1. seaduses nõutud info Kasutaja kohta;
      2. tagab Infopangast saadud kontaktidele otseturunduspakkumiste saatmisel ja edastamisel läbipaistvuse ning vastuväidete esitamise võimaluse Andmesubjektile.
      3. **tagab läbipaistvuse mh sellega, et Kasutaja lisab Infopangast saadud kontaktidele turunduskirja saates juurde, et andmed on saadud Infopangast ja lingi Teenuse osutaja** [**Privaatsustingimustele**](https://www.aripaev.ee/materjalid/Privaatsustingimused_Aripaev.pdf)**.**
      4. tagab, et Andmesubjektil on võimalus Kasutaja turunduspakkumistest keelduda. Selleks lisab Kasutaja turunduskirja lihtsa võimaluse keeldumiseks. Kui turundus toimub muud kanalit pidi, tuleb keeldumise võimalust ikkagi pakkuda.
      5. teavitab igast turundusnimekirjaga seotud taotlusest, pöördumisest, intsidendist Teenuse osutajat viivitamatult aga mitte hiljem kui 24 h jooksul.
4. **Vastutus**
   1. Teenuse Osutaja vastutab võimalike isikuandmete rikkumiste eest Infopanga andmebaasi koostamisel, struktureerimisel ning andmekorjel.
   2. Käesolevale Lepingule alla kirjutades kinnitab Kasutaja, et on teadlik, et Infopanga keskkonnast andmete saamine ja nende kasutamine on isikuandmete töötlemine ning Kasutaja vastutab andmetöötlusega seoses isikute õiguste ja vabaduste tagamise eest.
   3. Mistahes Infopangast tehtud väljavõtte reprodutseerimine või kasutamine väljaspool Infopanga keskkonda (s.h. sihtrühma väljavõte), on Kasutaja ainuisikuline vastutus ning Infopangast saadud isikuandmetega seotud rikkumisel on Kasutaja ainuvastutav.
   4. Käesolevas Lepingus Kasutaja poolt antud kinnituste tõele mittevastavuse korral või kohustuste mittetäitmisel tekkinud mistahes kolmandate isikute nõuete ja kulude osas on Teenuse osutajal hüvitamise nõue Kasutaja vastu.
   5. Teenuse Osutaja ei kanna vastutust selle eest, kui andmebaasi väljavõtete kasutamise kaudu tekib Kasutajale mistahes otsene või kaudne kulu või kahju, muuhulgas kuid mitte ainult, kui ilmneb, et andmed ei ole korrektsed, asjakohased või nende põhjal tehtud Kasutaja otsus ei ole õige. Igal juhul on Teenuse Osutaja vastutus piiratud käesoleva Lepingu viimase kuue kuu koguhinnaga.
5. **Lepingu kehtivus**
   1. Leping on sõlmitud tähtajatult ja jõustub, hetkest mil mõlemad osapooled on Lepingu allkirjastanud.
   2. Pärast kuue kuu lõppemist võib kumbki Osapool võib Lepingu üles öelda teatades sellest teisele Osapoolele ette 60 kalendripäeva.
   3. Kasutaja on kohustatud järgima Lepingu tingimusi. Kui Kasutaja on rikkunud kasutuslepingut, on Teenuse osutajal õigus lepingust taganeda koheselt.
   4. Lepingu lõppemisel mistahes põhjusel on Kasutajal keelatud mistahes edasine Infopangast saadud andmete kasutamine ning Kasutaja on kohustatud teavitama Teenuse osutaja sellest, millistest andmetest on Teenuse Osutajal koopia ning nõudmisel need kustutama.
6. **Osapoolte kontaktisikud**
   1. Osapoolte esindajad Lepingu täitmisel on:

|  |  |  |
| --- | --- | --- |
|  | **Teenuse osutaja** | **Kasutaja** |
| Kontaktisiku nimi | Jako Amor | Jüri Orlov |
| E-posti aadress | jako.amor@infopank.ee | jyri.orlov@rmk.ee |
| Telefon | 59049737 | 5216263 |

1. **Vaidluste lahendamine**
   1. Lepingust tulenevaid eriarvamusi ja vaidlusi lahendavad Pooled eelkõige läbirääkimiste teel. Läbirääkimiste teel Pooli rahuldava lahenduse mittesaavutamisel lahendatakse vaidlused Harju Maakohtus.

Teenuse osutaja nimel: Kasutaja nimel:

/*Allkirjastatud digitaalselt/ /Allkirjastatud digitaalselt/*

Jako Amor Andrus Lauren

**Lisa 1 – Isikuandmete Töötlemise põhimõtted**

1. **Seotus Teenuse osutaja Privaatsustingimustega**
   1. Kasutaja lähtub Infopangast saadud andmete töötlemisel Teenuse osutaja [Privaatsustingimustes](https://www.aripaev.ee/materjalid/Privaatsustingimused_Aripaev.pdf) toodud nõuetest ja kehtivast andmekaitse regulatsioonist. Teenuse osutaja [Privaatsustingimused](https://www.aripaev.ee/materjalid/Privaatsustingimused_Aripaev.pdf) on käesoleva Lepingu lahutamatuks osaks.
2. **Isikuandme Töötlemise põhimõtted**
   1. Kasutaja lähtub isikuandmete Töötlemisel alati Andmesubjektide huvidest, õigustest ja vabadustest.
   2. Kasutaja eesmärgiks on vastutustundlik isikuandmete Töötlemine, mille puhul lähtutakse parimast praktikast, pidades silmas, et alati ollakse valmis demonstreerima isikuandmete Töötlemise vastavust seatud eesmärkidele.
   3. Kasutaja kõik isikuandmete Töötlemisega seonduvad protsessid, juhendid, toimingud ja tegevused lähtuvad järgnevatest põhimõtetest:
      * **Seaduslikkus**. Isikuandmete Töötlemise puhul on olemas selleks seadusest tulenev alus, näiteks nõusolek;
      * **Õiglus**. Isikuandmete Töötlemine on õiglane nõutades eelkõige, et Andmesubjektil oleks piisav teave ja informatsioon selle kohta, kuidas isikuandmeid Töödeldakse;
      * **Läbipaistvus**. Isikuandmete Töötlemine on Andmesubjektile läbipaistev, nt Kasutaja annab Andmesubjektidele vajaliku info;
      * **Eesmärgipärasus**. Isikuandmeid kogutakse täpselt ja selgelt kindlaksmääratud ning õiguspärastel eesmärkidel ning neid ei töödelda hiljem viisil, mis on nende eesmärkidega vastuolus;
      * **Minimisatsioon**. Isikuandmed on asjakohased, olulised ja piiratud sellega, mis on vajalik nende isikuandmete Töötlemise eesmärgi seisukohalt. Isikuandmete Töötlemisel lähtub Kasutaja minimaalse Töötluse põhimõttest ning kui isikuandmed ei ole vajalikud või ei ole enam vajalikud eesmärgiks, miks need koguti, siis isikuandmed kustutatakse;
      * **Õigsus**. Isikuandmed on õiged ja vajaduse korral ajakohastatud ning tarvitusele on võetud kõik mõistlikud meetmed, et isikuandmete Töötlemine eesmärgi seisukohast ebaõiged isikuandmed kustutataks või parandataks viivitamatult. Sealjuures annab Kasutaja Teenuse osutajale teada, kui Kasutajale saab teatavaks info Infopangast saadud andmete ebakorrektsuse kohta. Võimalusel annab Kasutaja Teenuse osutajale nende andmete korrektse kuju;
      * **Säilitamise piirang**. Isikuandmeid säilitatakse kujul, mis võimaldab Andmesubjekte tuvastada ainult seni, kuni see on vajalik selle eesmärgi täitmiseks, milleks isikuandmeid töödeldakse. See tähendab, et juhul kui Kasutaja soovib hoida isikuandmeid kauem kui see on kogumise eesmärgist tulenevalt vajalik, anonümiseerib Kasutaja andmed selliselt, et Andmesubjekt ei ole enam tuvastatav;
      * **Usaldusväärsus ja konfidentsiaalsus**. Isikuandmete Töötlemine toimub viisil, mis tagab isikuandmete asjakohase turvalisuse, sealhulgas kaitseb loata või ebaseadusliku Töötlemise eest ning juhusliku kaotamise, hävitamise või kahjustumise eest, kasutades mõistlikke tehnilisi või korralduslikke meetmeid. Kasutaja omab nii ettevõttesiseseid juhiseid, eeskirju töötajatele, kui ka eraldi lepinguid iga volitatud töötlejaga, mis näevad ette parimad praktikad, pideva riskihindamise ning asjakohased tehnilised ja organisatoorsed meetmed isikuandmete Töötlemisel;
      * **Vaikimisi ja lõimitud andmekaitse**. Kasutaja tagab, et kõik kasutatavad süsteemid vastavad nõutavatele tehnilistele kriteeriumitele.
   4. Kasutaja lähtub isikuandmete Töötlemisel asjaolust, et peab olema vajadusel võimeline eelnimetatud põhimõtete täitmist tõendama.
   5. Kasutaja ei edasta andmeid väljaspoole Euroopa Liitu. Kui edastamine Euroopa Liidust välja toimub, siis ainult juhul, kui on tagatud andmete turvalisus. Edastamine peab vastama Teenuse osutaja [Privaatsustingimustes](https://www.aripaev.ee/materjalid/Privaatsustingimused_Aripaev.pdf) edastamise kohta toodud nõuetele.
   6. Kasutaja tagab Andmesubjekti kõigi õiguste täitmise vastavalt Teenuse osutaja [Privaatsustingimustes](https://www.aripaev.ee/materjalid/Privaatsustingimused_Aripaev.pdf) toodule.

Teenuse osutaja nimel: Kasutaja nimel:

/*Allkirjastatud digitaalselt/ /Allkirjastatud digitaalselt/*

Jako Amor Andrus Lauren

**Lisa 2 – Õigustatud huvi hindamine**

**1. Õigustatud huvi hindamine ja selle alusel töötlemine**

* 1. Õigustatud huvi hindamine Infopanga andmete kasutamise osas toimub vastavalt isikuandmete kaitse üldmääruse artiklis 6 (1)f ja (4) toodud tasakaalustamise testile ja käesolevale lisale Kasutaja poolt olukordades, kus Kasutaja soovib Infopanga andmeid kasutada väljaspool Infopanga keskkonda (nt koostada, talletada ja kasutada loodud sihtrühm väljavõtet).
  2. Teenuse osutajal on õigust nõuda õigustatud huvi hindamise tulemusi ja/või raportit.
  3. Teenuse osutajal on mistahes ajal õigus keelata Kasutajal õigustatud huvi hinnangus kirjeldatud eesmärgil ja viisil andmete töötlemine.

1. **Õigustatud huvi hindamise kohustuslikud kriteeriumid**
   1. Õigustatud huvi hindamisel kirjeldab ja hindab Kasutaja vähemalt järgmiseid asjaolusid võrrelduna enda huvidega:
      1. õigustatud huvi olemasolu ja kirjeldus;
      2. õigustatud huvi alusel töötlemise vajalikkus;
      3. õigustatud huvi alusel töötlemise ja Andmesubjekti huvide tasakaalu küsimus.
   2. Õigustatud huvi jaatamiseks kontrollib Kasutaja, et andmetöötlusel on seaduslik eesmärk, mille puhul on Andmesubjekti huvide riive, kas olematu või nii väike, et Kasutaja huvi töötlemiseks kaalub üles Andmesubjekti huvi töötlemist keelata. *Nt: üldmääruse preambula punkti 47 alusel võib otseturundust pidada õigustatud huvi alusel töötlemiseks, kuid vajalik on siiski eelnev töötleja ja Andmesubjekti huvide tasakaalustamise test.*
   3. Õigustatud huvi jaatamiseks kontrollib Kasutaja, et temapoolne töötlemine oleks vajalik töötlemise seadusliku eesmärgi täitmiseks. *Nt: Kasutajal on oluline äriline huvi ja alternatiiv puudub või on väga raskelt teostatav*.
   4. Õigustatud huvi jaatamiseks kontrollib Kasutaja enda huvide ja Andmesubjekti huvide vahekorda. Selleks hindab Kasutaja vähemalt järgnevat:
      1. kas Andmesubjekt võis vastavat töötlemist ette näha;
      2. kas töötlemine loob lisaväärtust Andmesubjekti poolt kasutatavale tootele/teenusele;
      3. kas töötlemine omab negatiivset mõju Andmesubjektile;
      4. kas töötlemine võib kaasa tuua kahju või kannatusi Andmesubjektile;
      5. kas töötlemisest loobumisel kaasneb kahju Kasutajale;
      6. kas töötlemine toimub Andmesubjekti huvides;
      7. kas töötlemine riivab Andmesubjekti õigusi;
      8. kas Andmesubjektile on tagatud kaitsemeetmed (kindlasti keeldumise võimalus).
   5. Kui huvide kaalumisest nähtub, et Andmesubjekti huvi töötlemise mitte toimumiseks on eelduslikult suurem kui Kasutaja huvi andmete töötlemiseks, siis Kasutaja ei kasuta Infopangast saadud andmeid vastavaks eesmärgiks (näiteks B2C pakkumiste saatmine Infopangast saadud kontaktile).

Teenuse osutaja nimel: Kasutaja nimel:

/*Allkirjastatud digitaalselt/ /Allkirjastatud digitaalselt/*

Jako Amor Andrus Lauren